stanford-oval/wikipedia huggingface dataset:
קלימונטוב
יהודי קלימונטוב > בשואה

עם כיבוש היישוב בידי הגרמנים באמצע ספטמבר 1939 רוכזו כל תושביו בכיכר המרכזית בו, ובמועד זה נרצחו שני יהודים. בימים שלאחר מכן ביצעו הגרמנים מעשי שוד אלימים ברכוש יהודי היישוב, ובהמשך, הוטלו על הקהילה תשלומי כופר, תוך לקיחת בני ערובה להבטחת התשלומים. בד בבד חטפו הגרמנים יהודים מהיישוב לביצוע עבודות כפייה. חטיפות היהודים הוסדרו עם התמקמות יחידת ס"ס בסמוך לכפר, וחלקן בוצעו במחצבה מרוחקת מהיישוב.
במרץ 1940 שרפו הגרמנים את כל הספרים שהיו בספריות היהודיות ביישוב. ב-6 באוגוסט 1940, בעקבות אי התייצבות במועד של עובדי הכפייה היהודים, פשטו הגרמנים על בתי היהודים בכפר לפנות בוקר, וריכזו באלימות רבה את יושביהם בכיכר השוק, שם הוכו. במהלך 1941 הגיעו ליישוב פליטים יהודים מלודז' ומווינה, כמו גם יהודים מכפרי הסביבה, ורבים מהם מתו ממגפות, מרעב וכתוצאה ממעשי התעללות מצד הגרמנים.
בקיץ 1942, בתגובה על בריחת עובד כפייה יהודי מהיישוב, רצחו הגרמנים את 14 בני משפחתו המורחבת, וכן 22 יהודים נוספים מהכפר.
ב-30 באוקטובר 1942 פשטו על היישוב שוטרים גרמנים, אוקראינים ופולנים, הוציאו את היהודים מבתיהם, וריכזו אותם בכיכר המרכזית ביישוב. שם נערכה בהם סלקציה, תוך שליחת כ-150 צעירים לעבודות כפייה בבלז'ץ, והצעדת כ-4,000 הנותרים לזלוטה, תוך ירי בכ-80 קשישים וחולים בדרך. בזלוטה הועמסו יהודי היישוב בצפיפות רבה ביותר וללא שתייה בקרונות משא, ושולחו למחנה ההשמדה טרבלינקה.
לאחר רצח חמישה יהודים נכים שעוד נותרו בקלימונטוב, הוכרז היישוב רשמית כ"נקי מיהודים".
בית הכנסת של קלימונטוב.
קיקוויט

| --- | --- |
הכניסה לבית העירייה, בניין צהוב חד קומתי עם גג גמלונים אדום. סמל העיר, המצויר על הקיר,מציג עט נובע, מעדר ועץ דקל.
הכניסה לבית העירייה, בניין צהוב חד קומתי עם גג גמלונים אדום. סמל העיר, המצויר על הקיר,מציג עט נובע, מעדר ועץ דקל.
 מדינה:  הרפובליקה הדמוקרטית של קונגו הרפובליקה הדמוקרטית של קונגו
 מחוז:  קווילו
 ראש העיר:  Léonard Mutangu Katonga
 תאריך ייסוד:  8 ביוני 1970
 שמות קודמים:  Makaku, Makal, Poto-Poto
 שטח:  92 קמ"ר
 גובה:  452 מטרים
 אוכלוסייה:  ‏
  ‑ בעיר:  526,000 (2021)
  ‑ צפיפות:  5,000 נפש לקמ"ר (2017)
 קואורדינטות:  5°02′00″S 18°49′00″E﻿ / ﻿5.0333333333333°S 18.816666666667°E﻿ / -5.0333333333333; 18.816666666667 
 אזור זמן:  UTC +1
  מפת מיקום  מפה מפורטת   (למפת הרפובליקה הדמוקרטית של קונגו מוגדלת) קינשאסה לובומבאשי מבוג'י-מאיי קיסנגני בוקאבו טשיקאפה בוניה מבנדאקה אנגולה זמביה טנזניה בורונדי רואנדה אוגנדה דרום סודאן הרפובליקה המרכז-אפריקאית קונגו האוק. האטל. קיקוויט(למפת הרפובליקה הדמוקרטית של קונגו רגילה) קינשאסה לובומבאשי מבוג'י-מאיי קיסנגני בוקאבו טשיקאפה בוניה מבנדאקה אנגולה זמביה טנזניה בורונדי רואנדה אוגנדה דרום סודאן הרפובליקה המרכז-אפריקאית קונגו האוק. האטל. קיקוויט  he tabBackground:;tabBorder:#aaa;defaultTab:0;
הרקדן המונגנג'י הוא מרכזי בטקסי ריקוד בפנדה. חליפת הגוף המלא שזורה מחוט רפיה.
קיקוויט (באנגלית: Kikwit) היא העיר הגדולה ביותר במחוז קווילו (אנ'), השוכנת על גדת נהר קווילו (אנ') בחלק הדרום-מערבי של הרפובליקה הדמוקרטית של קונגו. המקום הוכרז כעיר ב־8 ביוני 1970. העיר קיקוויט ידועה באזור גם בכינוי "האמא/האם". האוכלוסייה מונה כ־526,000 (2021)  תושבים. היא מהווה מרכז מסחרי באזור, נמצא בה אצטדיון הידוע בפסטיבלים של ריקודים מסורתיים, ובעיקר רקדנים בני שבט Bapende (אנ') מהכפר Gungu (אנ') (אנשי שבט בפנדה גרים גם באידיופה וטשקאפה (קסאי). רקדני בפנדה לובשים לעיתים קרובות תחפושות מסורתיות הכוללות מסכות צבעוניות ולבוש עשוי רפיה. בקיקוויט יש שדה תעופה ( Kikwit Airport ) שממנו יוצאות טיסות לבירה קינשאסה. דרכי תחבורה נוספות לבירה, מערבה בכביש המהיר החדש מספר 1 (צר') ובסירות לאורך הנהר קווילו.
בשנת 1995 הייתה בעיר התפרצות חמורה של נגיף האבולה הקטלני.
עיר זו נחשבת כמקום הגידול של האינטליגנציה הקונגולזית.
מיקום

קיקוויט ממוקמת בעיקר על הגדה השמאלית של נהר קווילו. הכביש הלאומי מספר 1 חוצה את העיר וממשיך ממנה למרחק של 512 קילומטרים מערבה, לעיר הבירה קינשאסה. במרחק 400 קילומטרים מערבה מקיקוויט נמצאת העיר באנדונדו (אנ') גם היא על כביש מספר 1.
היסטוריה

במקור נמל העיר היה מקום האחסון הלאומי להובלה ושינוע של גומי ושנהב של מדינת קונגו העצמאית.
בשנת 1901 החלה ההתיישבות האירופית במקום.
בשנת 1910 לאחר שקונגו הפכה למושבה בלגית, בלגיה יצרה במקום עיר אירופית ועיר לתושבים המקומיים האפריקאים. בעיר המקומיים חיו כ־600 עובדי המפעלים והמנהלה הקולוניאלית. העובדים אפריקאים הגיעו מקבוצות אתניות שונות.
בשנת 1920 נקראה העיר Makaku או Makal. בשנת 1937 שונה שמה לפוטו-פוטו Poto-Poto.
בתקופה הקולוניאלית, הצמיחה של קיקוויט נבעה מהגירה של אוכלוסייה אירופית למקום. העיר שוכנת בין לאופולדוויל (קינשאסה) למחוז קוואנגו, ממש במרכז המחוז, והיא הוותה, מרכז פיזור דואר ודלק לרחבי המדינה ומרכז לריכוז נפט.
בשנת 1923 הוקמו בעיר כמה מפעלי תעשייה שניצלו את מיקומה הגאוגרפי. בשנת 1928 נפתח במקום בית הספר מקצועי. בשנת 1940 הפכה העיר למוקד פעילות בנקאית בעקבות פתיחת הסניף של בנק דו קונגו בלג' (צר'), בחלק העיר בו גרה האוכלוסייה הלבנה. בין השנים 1935 עד 1966 העיר הייתה בירת מחוז בנדונדו לשעבר.
בשנת 1995 נאלצה העיר להתמודד עם מגפת נגיף האבולה. 250 תושבים מתו מהנגיף.
הזמר הידוע המלך קסטר אמניה (אנ') נולד בקיקוויט בשנת 1956 (נפטר בפריז ב־13 בפברואר 2014) .
באפריל 2014 התקיים בעיר קונצרט מחווה שהתקיים לכבוד הזמר המלך קסטר אמניה והוא הסתיים באסון, בו קיפחו את חייהם לפחות שלושה עשר אנשים באצטדיון כתוצאה מהפסקת חשמל שנגרמה מסופת טורנדו.
אוכלוסייה

| השנה | מספר התושבים |
| --- | --- |
1943: 3,675
1950: 8,588
1970: 100,000
2004: 294,210
2012: 397,737
2017: 458,000
2021: 526,000
אוכלוסייה > שפות מדוברות בעיר

צרפתית
קיקונגו
לינגלה
תשילובה
שיילי
קיטטלה
אקלים

האקלים בקיקוויט הוא אקלים טרופי לח.
ישנן שתי עונות:
עונת גשמים ארוכה מספטמבר עד מאי, עם זאת, עונת הגשמים הארוכה נקטעת בעונה יבשה קצרה מאוד בפברואר. היא מאופיינת בסופות טורנדו גשומות שנמשכות מספר שעות, כאשר לאחריהן השמיים מתבהרים והשמש מחממת. הטמפרטורות הגבוהות בעונה זו, ביחד עם הלחות, יוצרות אוויר כבד שלעיתים מחניק.
העונה היבשה, הנמשכת קצר יותר מחודשיים, מיוני עד אוגוסט. היא מאופיינת בחוסר גשם, טמפרטורות קרירות יותר ושמים מעוננים. הטמפרטורות בקיקוויט נשארות יחסית קבועות לאורך כל השנה.
ראו גם

קינשאסה
הרפובליקה הדמוקרטית של קונגו
מחוז באנדונדו
הערות שוליים

↑  באתר acpcongo
↑  לפי אתר populationstat
1 2  Cellule d'Analyses des Indicateurs de Développement, CAID (ב־)
↑  Kikwit, Democratic Republic of the Congo Population (2021) - Population Stat, populationstat.com
↑  "Outbreak of Ebola Viral Hemorrhagic Fever -- Zaire, 1995". Centers for Disease Control. 19 במאי 1995. נבדק ב-7 באפריל 2014. {{cite web}}:  (עזרה)
1 2 3  Kikwit | Democratic Republic of the Congo, Encyclopedia Britannica (באנגלית)
↑  Digitalcongo.net | Quand King Kester se moquait de la façon de chanter de Koffi Olomide…, www.digitalcongo.net
↑  "Deadly stampede at tribute concert in Democratic Republic of Congo". Deutsche Welle. 2014-04-25. נבדק ב-2014-04-29.
↑  על פי אתר populationstat.com
| --- | --- |
בקרת זהויות :  NLI: 987007562628105171  NARA: 10044495  VIAF: 126784660   WorldCat (עם VIAF): 126784660
קנדארם

המערכת לתפעול מרחוק במעבורת (SRMS - Shuttle Remote Manipulator System), הידועה גם בשם קנדארם, הייתה יד רובוטית ששימשה את מעבורות החלל. תפקידה היה להוציא ציוד ומיכשור מתא המטען של המעבורת על מנת למקם אותו במקום הרצוי ואז לשחררו, ובנוסף הייתה יכולה לתפוס חפצים מרחפים ולהכניס אותם לתוך תא המטען תוך שימוש באמצעי קצה רובוטי. השימוש הראשון של הקנדארם היה על גבי מעבורת החלל קולומביה במשימתה השנייה STS-2, ב-13 בנובמבר 1981. אך מאז אסון קולומביה במהלך STS-107 נאס"א הוסיפה ליד הרובוטית הערכה שידוע בשם מערכת חיישנים על בום למעבורת או OBSS. מערכת זאת בודקת את מגיני החום של מעבורת החלל על מנת למצוא פגעים במגן החום.

במהלך פעילותן של המעבורות הותקנה קנדארם על כל אחת מחמש המעבורות. שתיים מהן הושמדו במהלך השירות, הראשונה הייתה של מעבורת החלל צ'לנג'ר שהתפוצצה איתה במהלך משימה STS-51-L, והשנייה הייתה של קולומביה שהושמדה במהלך אסון קולומביה. הקנדארם והבום של דיסקברי ושל אטלנטיס הושארו עליהן ומופיעות איתן בתצוגה במוזיאון האוויר והחלל הלאומי ובמרכז המבקרים של מרכז החלל קנדי בהתאמה. במשימתה האחרונה השאירה אנדוור את הבום כהארכה לקנדארם2 והיד הרובוטית עצמה מוצגת בנפרד במשרדים הראשיים של סוכנות החלל הקנדית.
הקנדארם במהלך STS-116 על גבי דיסקברי
משימת השירות הראשונה לטלסקופ החלל האבל, STS-61
השימוש הראשון בקנדארם במהלך STS-2
ראו גם

קנדארם2
קורדליה (המלך ליר)

| --- | --- |

 יוצרים:  ויליאם שייקספיר 
 גילום הדמות:  Sarah Booth 
 דמויות קשורות
 משפחה:  Lear (father) Goneril (sister) Regan (sister)
 
קורדליה היא דמות בדיונית במחזה הטראגי של ויליאם שייקספיר, המלך ליר. קורדליה היא הצעירה מבין שלוש בנותיו של המלך ליר והאהובה עליו. היא נענשת ומוגלית ואינה נראית במשך רוב המחזה, לאחר שהיא מסרבת להצעתו של אביה הקשיש להביע את אהבתה אליו בתמורה לשליש מאדמות ממלכתו.
מקור

שייקספיר נעזר במספר מקורות בעת כתיבת המלך ליר. המקור המודפס העתיק ביותר היה הספר ההיסטוריה של מלכי בריטניה (The History of the Kings of Britain) מאת ג'פרי ממונמות', שנכתב בסביבות שנת 1136, ובו מופיע התיעוד הכתוב המוקדם ביותר של קורדליה כדמות אגדתית-היסטורית, שם היא מתוארת כמלכה קורדליה .
במחזה > תחילת המחזה

קורדליה מופיעה על הבמה לזמן קצר במהלך התמונה הראשונה במערכה הראשונה. אביה, המלך ליר, מעוניין לחלק בין שלושת בנותיו את אדמות הממלכה, ומחליט לעשות זאת על סמך הצהרות האהבה שלהן כלפיו. אחיותיה של קורדליה, גונריל ורגאן, נושאות נאומים מפוארים, מלאי חנופה ושקרים, בהן הן המצהירות על אהבתן, ומחמיאות לאביהן על יהירותו שלו. לעומתן, קורדליה, הרואה מעבר להצהרות הריקות של אחיותיה, ומבדילה בין אהבה לבין רכוש, מסרבת לשאת הצהרה כזאת, ומכריזה כי היא אוהבת את אביה לא פחות ולא יותר מחובה. המלך רואה בתשובתה כפשטנית ומרגיש מושפל ממנה, ובהתקף זעם משנה את חלוקת ממלכתו ומעניק אותה לגונריל ורגאן בלבד, בעוד קורדליה מנושלת ומגורשת מהממלכה. הרוזן מקנט מתנגד להוראות המלך לגבי קורדליה, ובשל כך מגורש אף הוא.
שני מחזריה של קורדליה, הדוכס מבורגונדי ומלך צרפת, מזומנים אל המלך לאחר מכן. בעוד הדוכס מבורגונדי חוזר בו מכוונתו לשאת אותה לאחר שנודע לו כי היא נושלה מהירושה, מתרשם מלך צרפת מהיושר שלה ומסכים להינשא לה. קורדליה עוזבת איתו ולא מופיעה שוב במחזה עד לתמונה הרביעית במערכה הרביעית.
במחזה > סיום המחזה

קורדליה הייתה תמיד הבת האהובה על המלך ליר. לאחר שגונריל ורגאן דחו אותו מפניהן, הוא נתקף טירוף.
קורדליה חוזרת בסוף המחזה בכוונה לעזור לאביה, ולמעשה מחליפה את תפקיד הבת בתפקיד טיפול כמו אם. עם הגעתה, ליר לא מסוגל לזהות אותה בגלל מצבו, אך היא סולחת לו למרות זאת על שגירש אותה. כאשר הוא סוף סוף חוזר לעשתונותיו ומבין שקורדליה איתו, נותר להם זמן מועט לדבר ולהתפייס.
אדמונד המרושע, בנו הלא-חוקי של האציל מגלוסטר, המנהל פרשיות אהבים עם גנריל ורגאן, זומם להשתלט על הממלכה. הוא שולח את ליר וקורדליה לכלא, במטרה להוציאם להורג, אך לאחר שהוא שומע כי האציל מגלוסטר, גנריל ורגאן, מתו, הוא מורה להמתיק את עונשם. הוראה זו מגיעה מאוחר מדי: ליר מופיע על הבמה עם גופתה של קורדליה בידיו, לאחר שהרג את המשרת שהוציאה להורג, ולאחר מכן מת בעצמו.
קורדליה כדמות אם

כאשר ליר מציע את ממלכתו לשלוש בנותיו, מתרחש היפוך תפקידים בו הבנות הופכות לדמויות אם עבור ליר. על ידי חלוקת ממלכתו בין בנותיו, ליר נותן להן את הכוח להכתיב את עתידו שלו, בדיוק כפי שלהורה יש שליטה על עתיד ילדיו. מכיוון שקורדליה היא הבת האהובה עליו ביותר, הוא מצפה ממנה שתדאג לו לעת זיקנתו, בדומה לדאגת אם לתינוקה.
בישראל

המחזה, כאחד המחזות הטרגיים המפורסמים של שייקספיר, הועלה בארץ במספר תיאטראות. בין היתר, הועלה בתיאטרון הבימה בשנת 1955, אז שיחקו בתפקיד קורדליה לסירוגין השחקניות מרים זוהר ושושנה רביד, וכן בשנת 2018 בו גילמה השחקנית ליא קניג את תפקיד המלך ליר, ורינת ממטוב כקורדליה.
לקריאה נוספת

* Smiley, Jane. A Thousand Acres. Ivy Books, 1996
* Fischlin, Daniel and Fortier, Mark. Adaptations of Shakespeare. Feinstein, Elain and the Women's Theatre Group. Lear's Daughters. 215–232. Routledge, 2000.
* Hamilton, Sharon. "Shakespeare's Daughters". 151–175. McFarland & Company, 2003.
Hamilton, Sharon. "Shakespeare's Daughters". 151–175. McFarland & Company, 2003.
הערות שוליים

1 2 3  Adelman, Janet (1992). Suffocating Mothers: Fantasies of Maternal Origin in Shakespeare's Plays, Hamlet to the Tempest (באנגלית). Psychology Press. ISBN 9780415900393.
פורד מדוקס בראון, מנת קורדליה
אדווין אוסטין אבי (1852–1911) פרידה של קורדליה, המלך ליר, מערכה ראשונה, סצנה א'
המלך ליר מתאבל על מותה של קורדליה, ג'יימס בארי, 1786–1788
קנדארם2

האסטרונאוט סטיבן רובינסון מחובר לקנדארם2 במהלך משימה STS-114
הדרגון לאחר שנלכדה על ידי הזרוע הרובוטית קנדארם2 לקראת עגינתה בתחנת החלל הבינלאומית.
מערכת שירות נייד (Mobile Servicing System – MSS), הידועה יותר בשם של המרכיב העיקרי שלה קנדארם2 (Canadarm2), היא מערכת רובוטית וציוד נלווה על גבי תחנת החלל הבינלאומית. עם שיגורה לתחנה בשנת 2001 במהלך משימת STS-100, היא ממלאת תפקיד מרכזי בהרכבת התחנה ותחזוקתה, מעבירה ציוד ואספקה בתחנה ותומכת באסטרונאוטים אשר נמצאים בפעילות חוץ-רכבית, בנוסף היא מספקת שירותי מטען אחרים. האסטרונאוטים מקבלים הכשרה מיוחדת על מנת לאפשר להם לבצע פעולות אלה עם מערכות שונות של MSS.
ה-MSS עוצבה ויוצרה על ידי MDA Space Missions ועבור סוכנות החלל הקנדית.
ראו גם

קנדארם
קיימברידג' (מסצ'וסטס)

קיימברידג' (באנגלית: Cambridge) היא עיר הסמוכה לבוסטון במדינת מסצ'וסטס שבארצות הברית. העיר נקראת על שמה של קיימברידג' שבבריטניה. היא מרכז אקדמי חשוב, בעיקר בזכות שתיים מן האוניברסיטאות הטובות בעולם השוכנות בה: אוניברסיטת הרווארד והמכון הטכנולוגי של מסצ'וסטס (MIT).
נכון לשנת 2013 מתגוררים בעיר 107 אלף תושבים, ולפיכך היא העיר החמישית בגודלה מבחינת אוכלוסייה במדינת מסצ'וסטס. כמו כן, צפיפות האוכלוסין היא 6,443 נפש/קמ"ר ולכן היא העיר ה-26 במידת צפיפותה בארצות הברית. קיימברידג' גובלת בעיר בוסטון מדרום, בערים סומרוויל וארלינגטון מצפון ובווטרטאון ובלמונט ממערב. נהר הצ'ארלס מפריד בינה לבין בוסטון השכנה.
בעיר מרכז המסחר והבילויים הגדול "הרווארד סקוור", שהתפתח סביב קמפוס אוניברסיטת הרווארד.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
במקור הוקמה כניו טאון בשנת 1630 על ידי חברת מפרץ מסצ'וסטס, והיא אורגנה כעיירה בשנת 1636 כשהפכה לאתר של מכללת הרווארד, והפכה למושב מחוז בשנת 1643. החלק הישן של קיימברידג' (סביב כיכר הרווארד) נחשב כסמל לתרבות והיסטוריה אמריקאית. שם נפגשו הסינודים הכלליים של הכנסיות בניו אינגלנד ב־1637 וב־1647 כדי ליישב נקודות מחלוקת. עם פרוץ המהפכה האמריקאית, הצבא האמריקני חנה באזור שכיום קיימברידג', שם קיבל ג'ורג' וושינגטון את מנהיגות הכוחות היבשתיים ב-3 ביולי 1775. האמנה החוקתית הראשונה של מסצ'וסטס נחקקה בקיימברידג' בשנים 1779–1780. הפיתוח התעשייתי המוקדם היה איטי. סטיבן דיי הקים את בית הדפוס הראשון במושבות הבריטיות בקיימברידג' בשנת 1638, והספרים הראשונים שהודפסו באמריקה הגיעו מעיתונות זו. לאחר השלמת חיבורי הרכבת התחתית לבוסטון, ב-1912, העיר חוותה התרחבות תעשייתית מהירה. ענפי התעשייה ירדו חשיבותם בסוף המאה העשרים, אך הם הוחלפו על ידי חברות שפיתחו תוכנות מחשבים, אלקטרוניקה וביוטכנולוגיה. מכוני ההשכלה הגבוהה הם המעסיקים הגדולים ביותר.
הערות שוליים

↑  Editors of Encyclopaedia Britannica, Cambridge, ENCYCLOPAEDIA BRITANNICA
| דגל מסצ'וסטס מדינת מסצ'וסטס |
| --- | --- | --- |
| בירת המדינה | בוסטון |  |
| אזורים גאוגרפיים | הברקשיירס • קייפ אן • קייפ קוד • בוסטון רבתי |  |
| היישובים הגדולים ביותר | בוסטון • ווסטר • ספרינגפילד • לוול • קיימברידג' • ניו בדפורד • ברוקטון • קווינסי • לין • פול ריבר • ניוטון • לורנס • סומרוויל • פרמינגהם • הייברהיל • ואלתהאם • מאלדן • ברוקליין • פלימות' • מדפורד |  |
| נושאים נוספים | מחוזות • סמלים • היסטוריה • דמוגרפיה • יהדות מסצ'וסטס |  |
| --- | --- |
בקרת זהויות :  NLI: 987007562086305171  BNE: XX6068406  BnF: cb11951255z (data)  GND: 4009352-9  LCCN: n79061258  MusicBrainz: ff1b74fd-054b-4136-b948-bb88fe55d93f  NARA: 10045468  NKC: ge134104  SUDOC: 074501062  VIAF: 146568069   WorldCat (עם VIAF): 146568069
קרב לרגה

קרב לרגה היה קרב שהתרחש ב-7 ביולי 1770 בין הכוחות של האימפריה הרוסית לבין כוח של האימפריה העות'מאנית וחאנות קרים. הקרב הסתיים בניצחון רוסי למרות נחיתות מספרית משמעותית. הקרב התרחש באותו יום שבו התרחש קרב צ'סמה הימי.
הקרב התרחש במהלך המלחמה העות'מאנית-רוסית (1768–1774). בנאום לפני הקרב, המפקד של הכוח הרוסי פיוטר רומיאנצב, ציין שכבוד הצבא אינו מאפשר לו לסגת מפני צבא האויב למרות הנחיתות המספרית.
בלילה שלפני הקרב הרוסים הדליקו מדורות רבות במטרה להסתיר את היקף הכוחות האמיתי של צבאם ולהטעות את הטורקים ביחס לכוונותיהם. במהלך הלילה חצה הצבא את הנהר. בהתאם לתוכנית הקרב הרוסית, הכוח הרגלי העיקרי תקף באגף הימני והפרשים איגפו את הכוח הטורקי ותקפו אותו מהעורף. הטורקים נתפסו בהפתעה לפני שהיו מוכנים לניהול קרב, ולאחר מאבק עיקש החלו בנסיגה לא מאורגנת. תחילה הרוסים ניהלו מרדף אחריהם, אך רוב הכוח הטורקי היה מורכב ברובו מפרשים, שהיו מהירים בהרבה מהפרשים הרוסיים, ולכן המרדף הופסק לאחר זמן קצר. כיבוש המחנה הטורקי הניב שלל רב לרוסים, כולל כל תותחי האויב, שיירת האספקה הטורקית ושבויים רבים.
קנגנתסיה

| קנגנתסיה |
| --- | --- |
 איור אפשרי
תקופה
קרטיקון עליון, 75.5 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: קנגנתיים
סוג:: קנגנתסיה
מינים
 Caenagnathasia martinsoni
שם מדעי
 Caenagnathasia

קנגנתסיה (שם מדעי: Caenagnathasia; מילולית: "לסת אחרונה מאסיה") הוא סוג של דינוזאור תרופוד ממשפחת הקנגנתיים. הוא חי במשך הטורון שבקרטיקון לפני 90 מיליון שנה מזמננו. הסוג הוגדר ב-1994 בידי החוקר פיליפ קורי והוא כלל מין יחיד - Caenagnathasia martinsoni. המאובנים התגלו באוזבקיסטן והתגלו רק שני ממצאים של הדינוזאור, אשר כללו שרידי לסת תחתונה, חוליות בודדות ועצם ירך.
מאפיינים

דינוזאור זה הזכיר במראהו את האובירפטור ממונגוליה, אך השתייך למשפחה נפרדת והוא נחשב לאחד מראשוני הדינוזאורים במשפחתו, שהתקיימה בקרטיקון העליון. הוא היה קטן ביותר, מבין הקטנים ביותר מהדינוזאורים האובירפטורוזאורים עם גולגולת מוגבהת באורך 7.6 סנטימטרים. אורך הגוף הוערך ב-0.6 מטר ומשקלו ב-1.4 קילוגרם בלבד. הוא היה בעל צוואר ארוך, ראש קטן ומקור נוקשה דומה למקור תוכי שבתוכו שיניים קטנות מעטות בקדמת הלסת. הדינוזאור בדומה לקרוביו היה מכוסה נוצות על גפיו הארוכות.
אורח חייו הזכיר מעט יען או עוף קרקעי אחר ואולי הוא חי בחבורות קטנות לאורך המדבר של אוזבקיסטן. הוא היה אוכל כל שניזון הן מצמחייה והן מטרף קטן כמו חרקים או זוחלים קטנים.
קרב אגריגנטום

קרב אגריגנטום (בלטינית: Agrigentum, בפיניקית: 𐤀𐤂𐤓𐤂𐤍𐤕, ביוונית: Άκράγας, אַקְרָגָס) היה הקרב הסדור הראשון במלחמה הפונית הראשונה וההתמודדות הצבאית הגדולה הראשונה בין צבאות קרתגו ורומא. הוא ניטש ב-261 לפנה"ס ליד אגריגנטום, בחוף הדרומי של סיקיליה, לאחר מצור ארוך שהטילו הרומאים על העיר. בעקבות הניצחון, כותב ההיסטוריון היווני פוליביוס, שינו הרומאים את תוכניותיהם והחליטו לא להסתפק בהישגיהם עד כה, אלא לסלק לחלוטין את הקרתגים מן האי ולהשתלט עליו.
הערות שוליים

↑  פוליביוס, ספר ראשון, 20.
| --- | --- |
בקרת זהויות :  NKC: ph779397 
ערך זה הוא קצרמרבנושא קרבות. אתם מוזמנים לתרום לוויקיפדיה ו.
קיקו קאסייה

פרנסיסקו "קיקו" קאסייה קורטס (בספרדית: Francisco "Kiko" Casilla Cortés; נולד ב-2 באוקטובר 1986) הוא כדורגלן ספרדי, המשחק בעמדת השוער.
קריירה > ריאל מדריד ג' וריאל מדריד קסטיליה

קאסייה לא זכה להופעות כמעט בתחילת הקריירה בקבוצת המילואים של ריאל מדריד, ריאל מדריד ג'. בעונת 2005/2006 הוא קודם לריאל מדריד קסטיליה, אשר שיחקה בסגונדה ליגה אך היה האופציה השלישית מבין שלושת השוערים ג'ורדי קודינה ודויד קובנו.
אף על פי שציפה להופיע ביותר משחקים לאחר עזיבתו של השוער הראשון דויד קובנו, הפך קודינה לשוער הראשון, אנטוניו אדאן הפך לשוער השלישי וקאסייה הופיע רק במשחק האחרון של העונה. בנוסף לכך ירדה ריאל מדריד קסטיליה לליגה השלישית.
קריירה > אספניול

באוגוסט 2007 עבר קאסייה לאספניול בהעברה חופשית. ב-20 בינואר 2008 הופיע לראשונה בלה ליגה בהפסד 1–2 לריאל ואיאדוליד, הוא החליף באותו משחק את השוער הפצוע ינאקי לאפונטה כאשר השוער הראשון קרלוס קאמני היה בנבחרת באותו הזמן. באותה התקופה פורסם שארסנל הייתה מעוניינת בשירותיו של השוער הספרדי הצעיר. מעמדו לא השתפר עקב אותה הופעה משום שאספניול רכשה את השוער כריסטיאן אלברס, ובעקבות זאת הושאל קאסייה לקדיס מהליגה הספרדית השלישית בכדורגל בעונת 2008–2009, הצעד הזה עזר לקבוצה לעלות ליגה להליגה הספרדית השנייה בכדורגל אך זו ירדה מיד בתום העונה הבאה.
בעונת 2010–2011 עדיין ישב על הספסל וב-31 באוגוסט 2010 הושאל פעם נוספת לקרטחנה מהסגודנה ליגה ושם נלחם על עמדת השוער הראשון עם אלברס.
לאחר ששב לאספניול, עזב השוער הארגנטינאי וקאסייה הפך לשוער הראשון. בעונת 2015 הורחק לראשונה בקריירה לאחר שתפס כדור מחוץ לרחבה.
קריירה > ריאל מדריד

ב-17 ביולי 2015 חזר לריאל מדריד וחתם על חוזה לחמש שנים, עבור העברתו שילמה ריאל מדריד 6.5 מיליון יורו.
קריירה > לידס יונייטד

ב-17 בינואר 2019 חתם קאסייה בלידס יונייטד מהצ'מפיונשיפ וערך את משחקו הראשון בקבוצה ב-27 בינואר, בניצחון קבוצתו 1–2 על רות'רהאם יונייטד. בעונת 2019/2020 היה שותף לזכייתה של לידס בפוטבול ליג צ'מפיונשיפ ולהעפלתה לפרמייר ליג. בספטמבר 2019 הואשם קאסייה באמירת הערה גזענית כלפי שחקנה של צ'רלטון את'לטיק, ג'ונתן לקו, במהלך המשחק בין שתי הקבוצות. במהלך חקירת התאחדות הכדורגל האנגלית נותר בסגל לידס יונייטד והמשיך לשחק. עם סיום החקירה ב-28 בפברואר 2020, נענש קאסייה בהרחקה לשמונה משחקים ובקנס של 60,000 ליש"ט. כתוצאה מכך, לקראת סיום אותה עונה הוא איבד את מקומו כשוער ראשון לאילן מליה ובמהלך עונת 2020/2021 מיעט לשחק. קאסייה ערך את הופעת הבכורה שלו בפרמייר ליג ב-16 בינואר 2021, במשחק שהסתיים בהפסד קבוצתו 0–1 לברייטון אנד הוב אלביון.
ב-12 ביולי 2021 הודיעה לידס כי קאסייה עבר בהשאלה לאלצ'ה מהלה ליגה לעונת 2021/2022. ב-31 ביולי 2022 שוחרר מלידס יונייטד, בהסכמת שני הצדדים.
קריירה > חטאפה

ב-22 באוגוסט 2022 חתם לשנה בחטאפה.
קריירה בינלאומית

ב-29 באוגוסט 2014 זומן קאסייה לראשונה לנבחרת ספרד על ידי המאמן הספרדי ויסנטה דל בוסקה למשחק נגד נבחרת צרפת ונבחרת מקדוניה בספטמבר ושימש כשוער השלישי בסגל, לאחר איקר קאסיאס ודויד דה חאה. ב-18 בנובמבר 2014 ערך את הופעתו הבכורה בנבחרת כשהחליף את איקר קסיאס, וספג שער בדקה ה-90 בהפסד 0–1 לגרמניה.
תארים > קבוצתיים

ליגת האלופות: 2015/2016, 2016/2017, 2017/2018
אליפות ספרד: 2016/2017
הסופר קאפ הספרדי: 2017
הסופר קאפ האירופי: 2016, 2017
אליפות העולם לקבוצות: 2016, 2017, 2018
פוטבול ליג צ'מפיונשיפ (1): 2019/2020
הערות שוליים

↑  Phil Hay, Rotherham United 1 Leeds United 2 – talking points: Mateusz Klich is scoring goals, Kiko Casilla stars as Whites left concerned over Pablo Hernandez, Yorkshire Evening Post. 27 January 2019
↑  Charlton v Leeds: Football Association investigates claim of racial discrimination, BBC Sport. 1 October 2019
↑  קאסייה הורחק מ-8 משחקים עקב הערה גזענית, באתר ONE‏, 28 בפברואר 2020
↑  Joe Donnohue, Leeds United goalkeeper Illan Meslier breaks Joe Hart's 13-year Premier League record, Leeds Live. 26 April 2021
↑  Jonathan Jurejko, Leeds 0–1 Brighton: Neal Maupay's goal ends Seagulls' winless league run, BBC Sport. 16 January 2021
↑  Kiko Casilla  makes Elche loan move, Leeds United. 12 July 2021
↑  James Marshment, Leeds say goodbye to Kiko Casilla with brief statement as decks are cleared for popular replacement, TEAMtalk, 31 July 2022
↑  Kiko Casilla firma con el Getafe por esta temporada, Getafecf.com, 10 August 2022
קליאו אנתוני

| --- | --- |
 מדינה:  ארצות הברית 
 פרופיל ב-IMDb
 
קליאו אנתוני (באנגלית: Cleo Anthony) הוא שחקן ודוגמן אמריקאי.
ביוגרפיה

אנתוני למד בתיכון בפורטסמות', וירג'יניה. לאחר שסיים את הלימודים, אנתוני עשה את דרכו למיאמי, שם היה חסר בית לזמן מה לפני שהתגלה על ידי סוכנות דוגמנות.
קריירה

הופעתו הראשונה על מסך הטלוויזיה הייתה על מסך הטלוויזיה הייתה בפרק בסדרה "על המגרש".
בשנת 2017, אנתוני לוהק לתפקיד ראשי בסדרת נטפליקס בת 10 הפרקים של ספייק לי משנת 2017 "לא יכולה בלי זה", רימייק לסרטו של לי משנת 1986.
בשנת 2020 שיחק בתפקיד חוזר בסדרת הטלוויזיה רוזוול, ניו מקסיקו.
בשנת 2023 החל לשחק בתפקיד ראשי בסדרת הטלוויזיה סקס/לייף.
פילמוגרפיה נבחרת

| שנה | כותרת | תפקיד | הערות |
| --- | --- | --- | --- |
| 2013 | על המגרש | אל. ג'יי | פרק אחד |
| 2016-2014 | טרנספרנט | דרק | תפקיד חוזר |
| 2015 | אקסטנט | ארס | תפקיד ראשי עונה 2 |
| 2017 | לא יכולה בלי זה | גריר צ'יילדס | תפקיד ראשי |
| 2020 | רוזוול, ניו מקסיקו | דייגו | תפקיד חוזר |
| 2023 | סקס/לייף | קאם | עונה 2 |
הערות שוליים

↑  "Five Things To Know About 'She's Gotta Have It' Actor Cleo Anthony". Essence (באנגלית אמריקאית). 2020-10-24. נבדק ב-2023-08-17.
↑  Who Is 'Seasons of Love's Amir? Cleo Anthony May Be on the Verge of a Huge Role, Bustle, ‏2014-11-23 (באנגלית)
↑  Andreeva, Nellie (17 באוקטובר 2016). "'She's Gotta Have It': Cleo Anthony Cast As Male Lead In Netflix Series". Deadline. נבדק ב-13 ביולי 2017. {{cite web}}:  (עזרה)
↑  Rachel Foertsch, Diego's Back - Roswell, New Mexico Season 2 Episode 11, TV Fanatic, ‏2020-06-01 (באנגלית)
↑  Mads Lennon, Who plays Kam in Sex/Life season 2? (Cleo Anthony Instagram, height, roles, and more), FanSided, ‏3 במרץ 2023